home

Marti-miercuri 8-9 mai 2012 vor avea loc simularile!

Bine aţi venit la noi!
==Vă primim în clubul nostru, cel al clasei a VIII-a B ca într-o familie. Noi ne simţim bine aici şi dorim ca şi voi, cei care ne vizitaţi, să vă simţiţi bine. == ==Aici discutăm despre tot ce ne interesează. Împărtăşim experienţe, gânduri, impresii şi, mai ales, facem proiecte de viitor. Căci, aşa suntem noi- cu inima deschisă, cu braţele deschise spre cei care vin la noi şi entuziaşti în tot ce facem. == ==Mai avem multe de învăţat, dar- cine nu are? O viaţă de om nu îţi ajunge ca să le ştii pe toate. == ==Noi vrem să învăţăm mai ales să fim oameni buni, sinceri, oneşti, loiali şi buni în tot ceea ce întreprindem. == ==Dacă aveţi un gând bun pentru noi, un sfat sau vreţi o mână de ajutor....suntem toţi aici! == ==COLECTIVUL CLASEI A VIII-A B....şi bineînţeles....diriginta lor, PROF. MARIA RADOS. ==

==Iată că timpul a zburat şi am ajuns în clasa a VIII-a, ultimul an de gimnaziu... Şi din copiii aceia care se rătăceau prin cămin căutându-şi clasa, am ajuns adolescenţi cu buletin, cu capul pe umeri (cred), încercând să punem ordine în gânduri şi să începem să ne facem planuri de viitor. Că sunt planuri pentru viitorul apropiat sau mai îndepărtat, stă la latitudinea fiecăruia, dar începem cu siguranţă să realizăm ce vrem de la viaţă. == ==Faptul că am trecut prin toate aceste schimbări în aceşti trei ani ne-a făcut să realizăm că viaţa e într-o continuă schimbare, mai ales pentru noi... Am mers pe poteca copilăriei, uneori călcând greşit, ori luând-o pe scurtături în căutarea propriei identităţi, am crezut că făcând ceva sau imitând pe cineva vom fi mai apreciaţi de cei din jurul nostru... Am crezut că începând să ne colorăm vocabularul vom fi mai "tari" decât ceilalţi, însă ne-am dat seama că nu e aşa şi că nu putem ajunge unde ne-am propus luând-o pe drumuri greşite... ==